钦定古今图书集成/明伦汇编/氏族典/第175卷 > 钱孔芳
## 钦定古今图书集成/明伦汇编/氏族典/第175卷 > 钱孔芳

按《桐城县志》：“孔芳，字含仲，少力学，试辄冠军，以明经
授萧山学博，训课多士，亦如里居，谈经时无稍倦色。
时署邑篆，值岁祲殚，心力赈恤。忽夜梦持斧人跪请
乞命，向晨见一尸浮泮水，泮故与河通，初意漫流所
入，亟召匠合木为瘗。匠惊视其斧血痕，忆梦中语相
符，遂执庭讯具服，即匠王千所手刃者。申请寘之法”，
萧人称神明焉。未几，卒于官。署有古松一株，构亭日
哦其下，自号“松亭翁。”